Jānis Brekte

Jānis Brekte (dzimis , miris ) bija latviešu gleznotājs — akvarelists. Bijis viens no sava laika ražīgākajiem un populārākajiem akvarelistiem.

 Dzīvesgājums 
Dzimis Rīgā dārznieka ģimenē 1920. gada 15. augustā, bērnību pavadīja Lizumā. 1934. gadā atgriezās Rīgā un mācījās Kārļa Brencēna zīmēšanas kursos (1936—1939) un studēja Latvijas Mākslas akadēmijā (1940—1948), kur viņa pedagogi bija Leo Svemps, Nikolajs Breikšs, Kārlis Miesnieks. 1950. gadā viņu uzņēma Mākslinieku savienībā.

Miris Rīgā, apbedīts Lizuma Sila kapos.

Meita — akvareliste Ilona Brekte, arī viņas bērni, dvīņi Kristians Brekte un Patrīcija Brekte ir mākslinieki.

 Pagodinājumi 
 Latvijas PSR Nopelniem bagātais mākslas darbinieks (1981).Brekte Jānis — piedāvājumā 28 darbi — Glezniecība — KLASISKĀS MĀKSLAS GALERIJA "ANTONIJA"

 Glezniecība 
Strādājis pamatā akvareļa tehnikā, retāk eļļas tehnikā.
Dzīves laikā radījis vairākus tūkstošus akvareļu, tāpēc ir uzskatāms par vienu no ražīgākajiem sava laika akvarelistiem. Īpašu atzinību guvis ar Vecrīgas un Rīgas gleznojumiem dažādās dabas noskaņās un gadalaikos. Mākslinieciskās darbības sākumposmā pievērsies industriālajai ainavai, gleznodams pamatā ostu skatus, vēlāk pievērsdamies dabas ainavai, gleznodams mežus, kalnus, ūdeņus, kā arī klusās dabas un ziedus. Mākslinieka darbi izceļas ar individuālu, izkoptu rokrakstu ar tam raksturīgu atraisītu un brīvu pludinājumu, spilgtiem krāsu akcentiem un tieksmi konkrētu motīvu pacelt vispārinājuma pakāpē.

 Izstādes 
Izstādēs piedalījies no 1943. gada.
Nozīmīgākās personālizstādes
 Rīgā (1977, 1980),
 Jelgavā (1981)
Piemiņas izstādes
 Cēsīs (1986),
 Rīgā (1991, 1992).

 Piemiņai 
Lizumā iekārtota pastāvīga mākslinieka darbu ekspozīcija. Izdotas reprodukciju mapes ar mākslinieka darbiem: Rīgā (1980); Maskavā (1982); Mākslas kalendārs (1982).

 Atsauces 

Kategorija:1920. gadā dzimušie
Kategorija:1985. gadā mirušie
Kategorija:Latvijas mākslinieki
Kategorija:Latvijas gleznotāji
Kategorija:Latviešu mākslinieki
Kategorija:PSRS gleznotāji
Kategorija:Latvijas Mākslas akadēmijas absolventi
Kategorija:Rīgā dzimušie